Tervetuloa Kooditunnille
Hei, olen Kathleen Kennedy, elokuvan Star Wars: Force Awakens, tuottaja.
Tänään saat työskennellä yhden tähtemme, BB-8:n parissa.
Se on pallomainen droidi, jonka toimintaa ja liikkumista ohjaa tietokoneohjelmisto.
Tietojenkäsittelytiede vaikuttaa kaikkiin teollisuudenaloihin, markkinoinnista terveydenhuoltoon tai elokuva-alalle.
Tämäkin elokuva, The Force Awakens, vaati satojen tietokoneinsinöörien työpanoksen toteutuakseen.
Hei olen Rachel Rose, vanhempi tuotekehitys- insinööri ILM:llä, jossa johdan animaatio- ja olentojen-
kehitystiimiä. Elokuvassa The Force Awakens vastuualueeni on auttaa taiteilijoita kehittämään
hahmoillemme liikkuvat rangat, joiden avulla hahmot saadaan liikkumaan ja näyttämään
hyvin uskottavilta tässä kaukaisessa galaksissa. Seuraavan tunnin aikana tulemme rakentamaan
oman Star Wars -pelin ja oppimaan ohjelmoinnin perusasioita. Yleensä ohjelmointi tapahtuu
pitkälti tekstillä, mutta me käytämme ohjelmointiin valmiita koodipalikoita, joista ohjelmia voidaan
koota raahaamalla ne osaksi ohjelmaa. Aluksi autamme Rey:tä ohjelmoimaan BB-8:n
keräämään kaikki tarvittavat romuosaset. Näyttösi on jaettu kolmeen pääosaan.
Vasemmalla on Star Wars -pelialue, jossa ohjelmasi suoritetaan. Ohjeet kullekin tasolle
on kirjoitettu tämän alle. Keskimmäinen alue on työkalupakki, ja jokainen sen sisältämistä
palikoista on palanen ohjelmakoodia jonka BB-8 ymmärtää. Valkea alue ruudun oikeassa
laidassa on työtila, jonne tulemme rakentamaan ohjelmamme.
Jos raahaan työtilaan "siirry vasemmalle" -palikan, mitä tapahtuu? BB-8 siirtyy yhden ruudun
verran vasemmalle ruudukossa. Entä jos haluan BB-8:n tekevän jotain sen siirryttyä vasemmalle? Voin lisätä ohjelmaamme uuden palikan.
Valitsen "siirry ylös"-palikan ja raahaan sen juuri "siirry vasemmalle"-palikan alle. Oikean paikan
löytyessä ilmestyy pudotuskohtaan korostusväri. Päästäessäni nyt irti raahaamastani palikasta,
palikat liittyvät yhteen. Kun painan "Suorita"-nappia, BB-8 suorittaa työtilaan kasaamamme komennot
järjestyksessä ylhäältä alas. Jos haluat joskus poistaa palikan, voit vain poistaa sen pinosta vetämällä sen
työkalupakkiin. Painettuasi Suorita, voit aina painaa Alusta-painiketta saadaksesi BB-8:n
takaisin alkuun. Lähdetäänpä rullailemaan!